NWR เก็บหนี้ 363 ล้านบาท
บริษัท เนาวรัตน์พัฒนาการ (NWR) ได้รับการชำระหนี้จำนวน 363.97 ล้านบาทแล้ว
18 ต.ค. 2555

บริษัท เนาวรัตน์พัฒนาการ (NWR) ได้รับการชำระหนี้จำนวน 363.97 ล้านบาทแล้ว
ศาลชั้นต้นของเมืองย่างกุ้ง  ประเทศสาธารณรัฐแห่งสหภาพเมียนม่า ตัดสินให้บริษัท เนาวรัตน์พัฒนาการชนะคดี และได้ประนีประนอมกับ บริษัท Meeyahta International Hotel Limited (MIHL)  ซึ่งค้างค่าก่อสร้างอาคารเซอร์วิส อพาร์ทเมนท์ จำนวน  14.67 ล้านเหรียญสหรัฐ พร้อมดอกเบี้ย โดยตกลงจ่ายเงินรวมทั้งสิ้น  391.45 ล้านบาทและได้จ่ายค่ามัดจำแล้วจำนวน 27.47 ล้านบาท ส่วนที่เหลือจำนวน  363.97 ล้านบาทเพิ่งจ่ายเมื่อวันที่ 17 ต.ค.2555
ก่อนหน้านี้ บริษัทได้ประมูลขายอาคารดังกล่าวแก่บุคคลทั่วไปแล้ว และตั้งสำรองเงินจำนวนดังกล่าว เมื่อเก็บหนี้ได้ ก็จะสามารถนับเป็รนกำไรได้ในการดำเนินงานงวดไตรมาส 4 ปีนี้
ด้านการซื้อขายหุ้น NWR ในช่วงเช้าวันที่ 18 ต.ค.นี้ ราคา ดีดขึ้น 0.04 บาท หรือ 3.67%  ปิดที่ระดับ 1.13 บาท